Case ID: 1164807
Sentence 0: TƏSVİRİ HİSSƏ İddiaçı Azərbaycan Futbol Federasiyaları Assosiasiyası Cavabdeh MMC-nə qarşı iddia ərizəsi ilə 1 saylı Bakı İnzibati-İqtisadi Məhkəməsinə müraciət edərək, iddiaçıya məxsus “AFFA” adı və loqosundan ibarət əmtəə nişanından istifadəyə son qoyulması, əmtəə nişanından qanunsuz istifadə nəticəsində iddiaçıya dəymiş zərər olaraq 30.000 manatın cavabdehdən alınıb iddiaçıya verilməsi, qanunsuz reklamın dərc olunduğu və yayımlandığı bütün yerlərdə təkzib olunması, vəkilə xidmət haqqı kimi ödənilən 3.000 manatın cavabdehdən alınıb iddiaçıya verilməsi, 30 manat dövlət rüsumunun cavabdehdən alınaraq iddiaçıya ödənilməsi barədə qətnamə qəbul edilməsini xahiş etmişdir.